PIB Headquarters
কোভিড-১৯ সংক্রান্ত পিআইবি’র সংবাদ
নতুন দিল্লি, ২ মে ২০২১
দেশজুড়ে টিকাকরণ অভিযানের তৃতীয় পর্বে ১৫.৬৮ কোটির বেশি টিকার ডোজ দেওয়া হয়েছে
দেশব্যাপী টিকাকরণ অভিযানের তৃতীয় পর্যায়ের গতকাল সূচনা হয়েছে। এখনও পর্যন্ত সারা দেশে ১৫ কোটি ৬৮ লক্ষের বেশি টিকার ডোজ দেওয়া হয়েছে। গত ২৪ ঘন্টায় ১৮ লক্ষের বেশি টিকাকরণ হয়েছে। জাতীয় স্তরে মৃত্যু হার আরও কমে বর্তমানে দাঁড়িয়েছে ১.১০ শতাংশ। ৪টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এগুলি হল দমন ও দিউ, দাদরা ও নগরহাভেলি, লাক্ষ্মাদ্বীপ, অরুণাচলপ্রদেশ এবং মিজোরাম।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleseDetail.aspx?PRID=1715478
প্রধানমন্ত্রী নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করার প্রক্রিয়া পর্যালোচনা করেছেন
প্রধানমন্ত্রী শ্রী নরেন্দ্র মোদী আজ এক উচ্চপর্যায়ের বৈঠকে নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করার প্রক্রিয়া পর্যালোচনা করেছেন। কোভিড-১৯ মহামারীর ফলে উদ্ভুত পরিস্থিতিতে চিকিৎসার জন্য ব্যবহৃত অক্সিজেনের চাহিদা বিবেচনা করে কেন্দ্র নাইট্রোজেন প্ল্যান্টগুলিকে অক্সিজেন প্ল্যান্টে রূপান্তরিত করে চাহিদা পূরণে বিষয়টি কতটা ফলপ্রসূ হবে সেই দিকগুলি বিবেচনা করছে। বিভিন্ন শিল্প সংস্থায় যেসব নাইট্রোজেন প্ল্যান্ট রয়েছে তাদের মধ্যে কিছু প্ল্যান্টে নাইট্রোজেনের বদলে অক্সিজেন উৎপাদনের সম্ভাবনা খতিয়ে দেখা হয়েছে এবং এই ধরণের প্ল্যান্টগুলিকে চিহ্নিত করা হয়েছে। বর্তমান প্রেসার সুইং অ্যাবজরর্বশন  নাইট্রোজেন প্ল্যান্টগুলিকে অক্সিজেন উৎপাদনের জন্য প্রয়োজনীয় পরিবর্তন করার বিষয় নিয়ে বৈঠকে আলোচনা হয়েছে। নাইট্রোজেন প্ল্যান্টগুলিতে কার্বন আণবিক চালুনি ব্যবহার করা হয়। অন্যদিকে অক্সিজেন উৎপাদনে জিওলাইট আণবিক চালুনির প্রয়োজন হয়। আর তাই অক্সিজেন অ্যানালাইজার, কন্ট্রোল প্যানেল সিস্টেম, ফ্লো ভাল্ভ সহ কার্বন আণবিক চালুনির পরিবর্তে জিওলাইট আণবিক চালুনি বসিয়ে বর্তমানে নাইট্রোজেন উৎপাদনকারী প্ল্যান্টগুলি থেকে অক্সিজেন উৎপন্ন করা সম্ভব। শিল্প সংস্থাগুলির সঙ্গে আলোচনার পর এ পর্যন্ত ১৪টি সংস্থাকে চিহ্নিত করা হয়েছে, যেখানে প্রয়োজনীয় পরিবর্তন ঘটানো হচ্ছে। এ ছাড়াও শিল্প সংগঠনগুলির সহায়তায় ৩৭টি নাইট্রোজেন প্ল্যান্টকে চিহ্নিত করা হয়েছে।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1715505
চিকিৎসার জন্য গ্যাসীয় অক্সিজেনের ব্যবহারের বিষয়ে প্রধানমন্ত্রীর পর্যালোচনা
প্রধানমন্ত্রী শ্রী নরেন্দ্র মোদী আজ চিকিৎসার কাজে গ্যাসীয় অক্সিজেনের ব্যবহারের ওপর একটি পর্যালোচনা বৈঠকে পৌরহিত্য করেছেন। দেশে অক্সিজেনের সরবরাহ ও লভ্যতা বাড়াতে বিভিন্ন বিষয় উদ্ভাবন করার ওপর প্রধানমন্ত্রী এর আগে পরামর্শ দিয়েছিলেন।
ইস্পাত কারখানা, পেট্রো-রসায়নিক শোধনাগার, যেসব শিল্প সংস্থায় বিপুল পরিমাণে দাহ্য পদার্থ ব্যবহার করা হয়, বিদ্যুৎ উৎপাদন কেন্দ্র ইত্যাদির মতো বিভিন্ন শিল্পসংস্থায় অক্সিজেন প্ল্যান্ট রয়েছে। এইসব শিল্প সংস্থায় গ্যাসীয় অক্সিজেন উৎপাদন করা হয়, যেগুলি ওই কারখানায় ব্যবহৃত হয়। এই অক্সিজেন চিকিৎসার কাজেও ব্যবহার করা যেতে পারে।
বর্তমানে এই ধরণের শিল্প সংস্থাকে চিহ্নিত করার উদ্যোগ নেওয়া হয়েছে যেখান থেকে প্রয়োজনীয় বিশুদ্ধতা সহ গ্যাসীয় অক্সিজেন উৎপাদন করা যায়। শহরের কাছে, ঘন বসতিপূর্ণ এলাকায় এবং যেখানে অক্সিজেনের চাহিদা বেশি সেরকম জায়গা কাছে এই ধরণের শিল্পসংস্থাগুলিকে শনাক্ত করা হয়েছে। এরপর সংশ্লিষ্ট সংস্থাগুলির কাছাকাছি অস্থায়ী কোভিড কেয়ার কেন্দ্র গড়ে তুলে, সেখানে সংক্রমিতদের চিকিৎসার জন্য এইসব জায়গা থেকে অক্সিজেন সরবরাহ করা হবে। প্রাথমিকভাবে এ ধরণের ৫টি জায়গাকে চিহ্নিত করা হয়েছে এবং এই কাজে যথেষ্ট অগ্রগতি হয়েছে। রাষ্ট্রায়ত্ত্ব সংস্থা অথবা বেসরকারী শিল্প সংস্থাগুলি যারা এ ধরণের প্ল্যান্ট চালায়, সেইসব প্রতিষ্ঠান কেন্দ্র ও রাজ্য সরকারগুলির সঙ্গে এই উদ্যোগে সহযোগিতা করবে।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1715504
দিল্লিতে কোভিড-১৯ প্রস্তুতি পর্যালোচনায় ক্যাবিনেট সচিব
ক্যাবিনেট সচিব শ্রী রাজীব গৌবা দিল্লিতে কোভিড-১৯ পরিস্থিতি মোকাবিলা প্রস্তুতি সংক্রান্ত বিভিন্ন দিক আজ খতিয়ে দেখেছেন। দিল্লি সরকারের আধিকারিকরা বর্তমান কোভিড পরিস্থিতি, আক্রান্তের সংখ্যা, মৃত্যু হার, চিকিৎসা পরিকাঠামোর সুবিধা ও সম্প্রসারণ পরিকল্পনা, অক্সিজেনের যোগান, হোম আইসোলেশনের নিয়ম-নীতি, অ্যাম্বুলেন্স পরিষেবা, নমুনা পরীক্ষা সহ বিভিন্ন বিষয়ে বিস্তারিত বিবরণ পেশ কেরন।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1715543
১২০ মেট্রিক টন তরল অক্সিজেন সহ দ্বিতীয় অক্সিজেন এক্সপ্রেস ট্রেনটি দিল্লি পৌঁছেছে
ভারতীয় রেল বিভিন্ন রাজ্যে ৭৪টি ট্যাঙ্কারে করে ১৯৪ মেট্রিক টন চিকিৎসার জন্য ব্যবহৃত তরল অক্সিজেন সরবরাহ করেছে। ইতিমধ্যেই ১৯টি অক্সিজেন ট্রেন বিভিন্ন রাজ্যে পৌঁছেছে। আরও দুটি ট্রেন যাত্রাপথে গন্তব্যের উদ্দেশে রয়েছে।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1715525
নাগাল্যাণ্ড সরকারের চাহিদা অনুযায়ী ভারতীয় রেল আজ বিমাপুরে ১০টি আইসোলেশন কোচ মোতায়েন করেছে
কোভিডের বিরুদ্ধে সমবেত লড়াইয়ে দেশের সক্ষমতা আরও মজবুত করতে ভারতীয় রেল ইতিমধ্যেই বিভিন্ন স্টেশনে ৬৪ হাজার রোগী শয্যা সহ প্রায় ৪ হাজার আইসোলেশন কামরা মোতায়েন করেছে। দেশের বিভিন্ন অংশে ২১৩টি এধরণের কামরা রোগীদের শ্রুশুষার কাজে ব্যবহার করা হচ্ছে। আজ পর্যন্ত এই কামরাগুলিতে রোগীবিহীন শয্যা সংখ্যা ৩ হাজার ২০০-র বেশি।
বিস্তারিত জানার জন্য এই লিঙ্কে ক্লিক করুন –
https://pib.gov.in/PressReleasePage.aspx?PRID=1715500
কেন্দ্র এ পর্যন্ত রাজ্য ও কেন্দ্রশাসিত অঞ্চলগুলিকে বিনামূল্যে ১৬.৫৪ কোটির বেশি টিকার ডোজ দিয়েছে
পরিসংখ্যান অনুযায়ী রাজ্য ও কেন্দ্রশাসিত অঞ্চলগুলির কাছে ৭৮ লক্ষের বেশি টিকার ডোজ রয়েছে। আগামী ৩ দিনে রাজ্যগুলিকে আরও ৫৬ লক্ষের বেশি ডোজ সরবরাহ করা হবে।
বিস্তারিত জানার জন্য এই লিঙ্কে ক্লিক করুন -
https://pib.gov.in/PressReleasePage.aspx?PRID=1715481
SC/BD/AS
(Visitor Counter : 117